hotchpotch/miracl-hf-unified huggingface dataset:
মিশন: ইম্পসিবল – ফলআউট
মিশন: ইম্পসিবল – ফলআউট হল ক্রিস্টোফার ম্যাককোয়েরি লিখিত, প্রযোজিত এবং পরিচালিত একটি ২০১৮ সালের আমেরিকান স্পাই চলচ্চিত্র। ষষ্ঠ চলচ্চিত্র এটি। এতে অভিনয় করছেন টম ক্রুজ, রেবেকা ফার্গুসন, সাইমন পেগ, মিশেল মোনাঘান, অ্যালেক বাল্ডউইন এবং সিয়ান হ্যারিস - যারা পূর্ব থেকেই এই চলচ্চিত্রে অভিনয় করছেন। হেনরি ক্যাভিল, ওয়েস বেন্টলি প্রমুখ এই ফ্র্যাঞ্চাইজিতে নতুন যুক্ত হচ্ছেন। ক্রিস্টোফারও প্রথম পরিচালক হিসেবে টানা দ্বিতীয়বার এই ফ্র্যাঞ্চাইজির সাথে যুক্ত আছেন। ২৭ জুলাই, ২০১৮ তারিখে চলচ্চিত্রটি মুক্তি পায় এবং রিয়ালওয়ানডি থ্রিডি এবং আইম্যাক্স থ্রিডিতে প্রথমবারের মত এই চলচ্চিত্র মুক্তি পায়। পাশাপাশি এর টুডি আইম্যাক্স মুক্তিও ঘটে।
একটি আইএমএফ খুব খারাপভাবে শেষ হওয়ার ফলে বিশ্ব খারাপ ফলাফলের দিকে ধাবিত হয়। ইথান হান্ট সবকিছু ব্যাখ্যা করার পর থেকেই সিআইএ তার সততা নিয়েই প্রশ্ন তোলে। হান্ট সময়ের বিরুদ্ধে যুদ্ধে নামে, তার পিছনে খুনী এবং প্রাক্তন শত্রুদের যৌথ বাহিনী, অন্যদিকে বৈশ্বিক গোলযোগ।"মিশন: ইম্পসিবল – ফলআউট" ২৭ জুলাই, ২০১৮ সালে প্যারামাউন্ট পিকচার্সের ব্যানারে রিয়ালওয়ানডি থ্রিডি, আইম্যাক্স, এবং আইম্যাক্স থ্রিডিতে মুক্তি পায়। এর প্রথম ট্রেইলার ৪ ফেব্রুয়ারি, ২০১৮ সালে মুক্তি পায়।
লিঙ্গভেদে স্নায়ুবিজ্ঞানের পার্থক্য
লিঙ্গভেদে স্নায়ুবিজ্ঞানের পার্থক্যের পাঠ নিয়ে যে গবেষনা করা হয়, তা হলো এমন একটি গবেষনা যা দ্বারা নারী এবং পুরুষের মস্তিষ্কের পার্থক্য নিয়ে গবেষণা করা হয়। জিন, হরমোন, সামাজিক শিখনের মিথস্ক্রিয়ায় সারাজীবন ধরে মস্তিষ্কের যে ক্রমবিকাশ হয়, তাই মনস্তাত্ত্বিক যৌন পার্থক্য তৈরী করে বলে অনুমান করা হয়।
মস্তিষ্কের অঙ্গসংস্থানবিদ্যা এবং তার কার্যাবলীর উপর করা গবেষণা থেকে দেখা গিয়েছে, নারী-পুরুষের মস্তিষ্ক কখনোই এক নয় এবং মস্তিষ্কের কিছু অংশ যৌন দ্বিরুপক (যৌন দ্বিরুপকতা অর্থ হলোঃ একই প্রজাতির অন্তর্ভুক্ত ভিন্ন লিঙ্গবিশিষ্ট প্রানীর কিছু বৈশিষ্ট্য স্বতন্ত্র)।
গবেষকরা উল্লেখ করেছেন, মানুষে স্নায়বিক যৌন দ্বিরুপক গড়পড়তায় বিদ্যমান, যা প্রকরণগত দিক থেকে অধিক্রমন করে এবং এটা এখনো অজ্ঞাত, প্রাপ্তবয়স্ক অবস্থায়ও জিনগত অথবা পরিবেশগত দিক থেকে এটি কতটা ব্যাপ্ত ও কী পরিমাণ মস্তিষ্ককে প্রভাবিত করে।
পুরুষ এবং নারীতে গ্রে ম্যাটারে পার্থক্য আছে। নারীর বাম পাশের অরবিটফ্রন্টাল ঘনত্ব এবং সমগ্র করটিক্যাল ঘনত্ব পুরুষের চেয়ে বেশি। এরকম বেশি ঘনত্বের ফলে আচরণে কী ধরনের প্রভাব পরে, তা এখনো আবিষ্কৃত হয় নি। আনুপাতিক হারে নারীতে গ্রেম্যাটার এবং পুরুষে হোয়াইট ম্যাটার ও সেরেব্রোস্পাইনাল বেশি। পুরুষের বাম হেমিস্ফিয়ারের গ্রেম্যাটারে শতকরা পরিমাণ বেশি এবং হোয়াইট ম্যাটারের শতকরা পরিমাণ প্রতিসাম্য এবং সিএসএফের শতকরা পরিমাণ ডানপাশে উচ্চতর। Women showed no asymmetries. Both GM and WM volumes correlated moderately with global, verbal, and spatial performance across groups. However, the regression of cognitive performance and WM volume was significantly steeper in women.
In a 2013 meta-analysis, researchers found on average males had larger grey matter volume in bilateral amygdalae, hippocampi, anterior parahippocampal gyri, posterior cingulate gyri, precuneus, putamen and temporal poles, areas in the left posterior and anterior cingulate gyri, and areas in the cerebellum bilateral VIIb, VIIIa and Crus I lobes, left VI and right Crus II lobes. On the other hand, females on average had larger grey matter volume at the right frontal pole, inferior and middle frontal gyri, pars triangularis, planum temporale/parietal operculum, anterior cingulate gyrus, insular cortex, and Heschl's gyrus; bilateral thalami and precuneus; the left parahippocampal gyrus and lateral occipital cortex (superior division). The meta-analysis found larger volumes in females were most pronounced in areas in the right hemisphere related to language in addition to several limbic structures such as the right insular cortex and anterior cingulate gyrus.
এম্বার রুইগ্রোকের ২০১৩ সালের মেটা এনালাইসিস থেকে দেখা গিয়েছে, গড়পড়তায় পুরুষের বাম এমিগডালা, হিপ্পোক্যাম্পাস, ইনসুলা, প্যালিডাম, পুতামেন, ক্লস্ট্রাম এবং ডান সেরেবেলামের ঘনত্ব বেশি। মেটা এনালাইসিস থেকে দেখা গিয়েছে গড়পড়তায় নারীর বাম ফ্রন্টাল লোবের গ্রে ম্যটারে ঘনত্ব বেশি।
বাংলাদেশের প্রধান নির্বাচন কমিশনার
প্রধান নির্বাচন কমিশনার বা সংক্ষেপে সিইসি হলেন সাংবিধানিক সংস্থা বাংলাদেশ নির্বাচন কমিশনের প্রধান, তিনি রাষ্ট্রে অবাধ ও সুষ্ঠু নির্বাচন অনুষ্ঠানের জন্য সাংবিধানিক ভাবে ক্ষমতা প্রাপ্ত। বর্তমান প্রধান নির্বাচন কমিশনার হলেন কে.এম. নুরুল হুদা।
প্রধান নির্বাচন কমিশনার ও অন্যান্য নির্বাচন কমিশনারদের বাংলাদেশের রাষ্ট্রপতি নিয়োগ প্রদান করেন। সংবিধান অনুযায়ী প্রধান নির্বাচন কমিশনার যেদিন প্রথম অফিস করবেন সেদিন থেকে পাঁচ বছর মেয়াদের জন্য নিয়োগপ্রাপ্ত হন।
প্রধান নির্বাচন কমিশনার হিসাবে যারা দ্বায়িত্ব পালন করেছেন। তারা হলেন-
অ্যাঞ্জেলিনা জোলির চলচ্চিত্র তালিকা
অ্যাঞ্জেলিনা জোলি হলেন একজন মার্কিন অভিনেত্রী ও চলচ্চিত্র নির্মাতা। ১৯৮২ সালে "লুকিন’ টু গেট আউট" চলচ্চিত্রে শিশু অভিনেত্রী হিসেবে তার অভিষেক হয়। এতে তিনি তার পিতা জন ভইটের সাথে অভিনয় করেন। ১১ বছর পর স্বল্প বাজেটের "সাইবর্গ ২" চলচ্চিত্রে অভিনয় করেন, ছবিটি বাণিজ্যিকভাবে ব্যর্থ হয়। তার পরবর্তী চলচ্চিত্র "হ্যাকারস" বক্স অফিসে সফল না হলেও সমালোচকদের দ্বারা প্রশংসিত হয়। "জর্জ ওয়ালেস" (১৯৯৭) টিভি চলচ্চিত্রে পার্শ্ব ভূমিকায় অভিনয় করে তিনি সফল হন এবং সেরা টিভি পার্শ্ব অভিনেত্রী বিভাগে গোল্ডেন গ্লোব পুরস্কার লাভ করেন এবং মিনি ধারাবাহিক বা টিভি চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কারে মনোনীত হন। ১৯৯৮ সালে এইচবিও টেলিভিশনের "জিয়া" টিভি চলচ্চিত্রে অভিনয় করে সেরা টিভি অভিনেত্রী বিভাগে গোল্ডেন গ্লোব পুরস্কার ও স্ক্রিন অ্যাক্টরস গিল্ড পুরস্কার লাভ করেন।
আলেক্স রদ্রিগেজ
আলেক্স রাউল রদ্রিগেজ লেদেজমা (জন্ম: ৫ আগস্ট ১৯৯০) হলেন পানামার একজন পেশাদার ফুটবলার, যিনি পানামার ক্লাব সান ফ্রান্সিস্কো এবং পানামা জাতীয় দলের হয়ে একজন গোলরক্ষক হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
গোবিন্দরাম মিত্র
গোবিন্দরাম মিত্র ব্রিটিশ শাসনের প্রথমদিকের একজন ভারতীয় আমলা ছিলেন। তিনি তাঁর বিপুল সম্পত্তি ও অমিতব্যয়িতার জন্য খ্যাত ছিলেন।
তিনি বর্তমান উত্তর ২৪ পরগনা জেলার ব্যারাকপুরের নিকট চনক গ্রামে জন্মগ্রহণ করেন।ইংরেজ ইস্ট ইন্ডিয়া কোম্পানি ১৬৯৮ খ্রিস্টাব্দে সাবর্ণ রায়চৌধুরির পরিবারের কাছ থেকে কলিকাতা, সুতানুটি ও গোবিন্দপুর নামক তিনটি গ্রাম কিনে কলকাতায় জমিদারি বা প্রেসিডেন্সি গঠন করে। এরপর সেখান থেকে খাজনা আদায়ে ইংরেজ কালেক্টরকে সাহায্য করার জন্য একজন ভারতীয় ডেপুটি কালেক্টর নিয়োগ করা হয়। প্রথম ভারতীয় ডেপুটি কালেক্টর ছিলেন নন্দরাম সেন। তারপরে দ্বিতীয় ভারতীয় ডেপুটি কালেক্টর হিসেবে নিযুক্ত হন গোবিন্দরাম মিত্র।
মিত্র তাঁর কর্মকালে প্রচুর অর্থ উপার্জন করেন। তিনি এতটাই ক্ষমতাশালী ছিলেন যে তাঁর ঊর্ধ্বতন কর্তা তাঁকে পদ থেকে সরাতে পারেননি। অনেকেই তাঁকে ঘোড়াগাড়ি চালানো প্রথম বাঙালি হিসেবে চিহ্নিত করে থাকেন। তিনি প্রচুর জাঁকজমক ও সাড়ম্বরে পূজা-পার্বণ করতেন। তাঁর সময়ে দূর্গা প্রতিমাকে স্বর্ণ ও রৌপ্য পত্রে মোড়া হত। এর পাশাপাশি দেবীর ভোগের জন্য তিরিশ-পঞ্চাশ মন চাল ব্যবহার করা হত ও এক হাজার ব্রাহ্মণদের ভোজন ও উপহার দেওয়া হত। কুমারটুলিতে পঞ্চাশ বিঘা জমির ওপর তার বিশাল বাড়ি ছিল। গ্রাম বাংলায় নন্দন বাগান নামে তাঁর একটি বাগানবাড়িও ছিল।
মিত্র তাঁর জীবিতকালেই কিংবদন্তিতে পরিণত হয়েছিলেন। তিনি তার ডেপুটি পদের জন্য এতটাই বিখ্যাত হয়েছিলেন যে একটি সাবেকি প্রবাদে গোবিন্দরামের উল্লেখ পাওয়া যায়ঃ
""বনমালী সরকারের বাড়ি"
"গোবিন্দরামের ছড়ি"
"উমিচাঁদের দাড়ি"
"হুজুরিমলের কড়ি"
"কে না জানে?""
এখানে বর্ণিত 'ছড়ির' কথা গোবিন্দরামের প্রবল দাপটের কথাই স্মরণ করায়।
১৭৩১ সালে চিৎপুর রোডের পশ্চিম পারে কুমারটুলির কাছে তিনি একটি বিশাল নবরত্ন বা ন'চূড়া স্থাপত্যের কালী মন্দির নির্মাণ করান। এর ১৬৫ ফুট লম্বা চূড়া নাবিকদের নৌচালনায় সাহায্য করত বলে তারা একে প্যাগোডা বলত। জেমস বেইলি ফ্রেজারের আঁকা 'Views of Calcutta and its Environs'-এ এই প্যাগোডার ছবি দেখা যায়। ১৭৭৩ সালে ভূমিকম্প ও ঝড়ের দরুন এটি যথেষ্ট ক্ষতিগ্রস্ত হয়। পরে ১৮১৩ সালে এটি ধ্বংস হয়ে যায়। বাগবাজারের সিদ্ধেশ্বরী কালী মন্দিরের নিকটে এই মন্দিরের ধ্বংসাবশেষ দেখা যায়।
তাঁর পুত্র রঘু মিত্র তাঁর নামে গঙ্গার ধারে একটি স্নান ঘাট নির্মাণ করান (মতান্তরে গোবিন্দরাম স্বয়ং এটি নির্মাণ করিয়েছেন)।এটি পরবর্তীকালে বাগবাজার ঘাট নামে পরিচিত হয়। রঘু মিত্রের পৌত্র অভয়চরণ মিত্র ২৪ পরগনার কালেক্টরের দেওয়ান ছিলেন এবং তাঁর আধ্যাত্মিক গুরুকে এক লক্ষ টাকা প্রদানের জন্য বিখ্যাত হয়ে আছেন। কুমারটুলির একটি রাস্তা তার নামে রয়েছে।
প্রসঙ্গত উল্লেখ্য, কলকাতার উত্তরাঞ্চলে অবস্থিত জোড়াবাগান-এর এরুপ নামকরণের কারণ হল এই অঞ্চলে গোবিন্দরাম মিত্র ও উমিচাঁদের দুটি বাগানবাড়ি ছিল।
ফেলিপে বালয়
ফেলিপে আব্দিয়েল বালয় রামিরেজ (জন্ম: ২৪ ফেব্রুয়ারি ১৯৮১) হলেন পানামার একজন পেশাদার ফুটবলার, যিনি গুয়াতেমালার ক্লাব মুনিসিপাল এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
ফেলিপে বালয় হচ্ছেন দুই সন্তানের জনক। তিনি তার পরিবারের সাথে মেক্সিকোয় বসবাস করেন। বালয় প্রাকৃতিকভাবে মেক্সিকোর নাগরিক।
অ্যাঞ্জেলিনা জোলি গৃহীত পুরস্কার ও মনোনয়ন তালিকা
অ্যাঞ্জেলিনা জোলি হলেন একজন মার্কিন অভিনেত্রী ও চলচ্চিত্র নির্মাতা। তিনি একবার একাডেমি পুরস্কার, তিনবার গোল্ডেন গ্লোব পুরস্কার ও দুইবার স্ক্রিন অ্যাক্টরস গিল্ড পুরস্কার অর্জন করেছেন এবং দুইবার করে প্রাইমটাইম এমি পুরস্কার ও বাফটা পুরস্কারের মনোনয়ন লাভ করেছেন। ২০০১ সালে তিনি জাতিসংঘের শরণার্থী সংস্থার শুভেচ্ছাদূত মনোনীত হয়েছেন। বিশ্বব্যাপী মানবতার প্রচার, এবং বিশেষ করে শরণার্থীদের নিয়ে কাজ করার জন্য জোলিকে একাডেমি অব মোশন পিকচার সায়েন্সেস অ্যান্ড আর্টস থেকে জঁ হার্শল্ট মানবহিতৌষী পুরস্কার প্রদান করা হয়।
রোজালিন্ড রাসেল
ক্যাথরিন রোজালিন্ড রাসেল (ইংরেজি: Catherine Rosalind Russell; ৪ঠা জুন ১৯১৭ - ২৮শে নভেম্বর ১৯৭৬) ছিলেন একজন মার্কিন অভিনেত্রী, কৌতুকাভিনেত্রী, চিত্রনাট্যকার ও গায়িকা। তিনি হাওয়ার্ড হক্‌স পরিচালিত স্ক্রুবল কমেডি "হিজ গার্ল ফ্রাইডে" (১৯৪০) চলচ্চিত্রে সংবাদ প্রতিবেদক হিল্ডি জনসন চরিত্রে অভিনয় করে পরিচিতি লাভ করেন। এছাড়া তার অন্যান্য উল্লেখযোগ্য চলচ্চিত্র হল "মাই সিস্টার এইলিন" (১৯৪২), "সিস্টার কেনি" (১৯৪৬), "মোর্নিং বিকামস ইলেক্ট্রা" (১৯৪৭), "আন্টি মেম" (১৯৫৮), "আ মেজরিটি অব ওয়ান" (১৯৬১) ও "জিপসি" (১৯৬২)। তিনি পাঁচটি গোল্ডেন গ্লোব পুরস্কারের মনোনয়ন হতে পাঁচটি পুরস্কারই অর্জন করেন। এছাড়া তিনি চারবার শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। ১৯৫৩ সালে তিনি ব্রডওয়ে মঞ্চে "ওয়ান্ডারফুল টাউন" মঞ্চনাটকে অভিনয় করে সঙ্গীতধর্মী নাটকে শ্রেষ্ঠ অভিনেত্রী বিভাগে টনি পুরস্কার লাভ করেন।
ভাঁজো নাচ
ভাঁজো নাচ ভারতের পশ্চিমবঙ্গের বীরভূম, সন্নিহিত পূর্ব বর্ধমান ও মুর্শিদাবাদ জেলায় 'বাঙালি হিন্দু' মহিলাদের একটি ব্রতাচারমূলক সারিনৃত্য। ভাদ্র মাসের শুক্লাদ্বাদশীর থেকে পরপর আটদিন ইঁদপূজা ও 'ভাঁজো' পাতাকে কেন্দ্র করে গান ও নৃত্য পরিবেশিত হয়।
হিন্দু বর্ষপঞ্জীর ভাদ্রমাসের শুক্লাদ্বাদশীতে এতদাঞ্চলের সব বয়সের মেয়েরা ইন্দ্র বা ইঁদপূজা করেন। পরদিন ইঁদতলার মাটির সঙ্গে ইঁদুরের গর্তের মাটি মিশিয়ে নতুন সরা বা পাকা তালের ঘুঞরিতে 'ভাঁজো' পাতা হয়; ঐ মাটিতে মিশিয়ে দেওয়া হয় মটর-সরষে-মুসুরি-শন ইত্যাদি শস্যবীজ।
এরপর আটদিন ধরে নিত্যপূজা চলে; ন'দিনের দিন জাগরণ ও পরে বিসর্জন। প্রতি সন্ধ্যায় ভাঁজো পূজায়, জাগরণ ও বিসর্জনের সময় ব্রতিনীরা 'ভাঁজো পাত্র'গুলি ঘিরে গান ও নৃত্য করেন। ইঁদতলার মাটি সংগ্রহ করতে গিয়ে দু'তিনটে গ্রাম বা পাড়ার মেয়েরা পরস্পর নাচের মাধ্যমে নকল যুদ্ধনৃত্যের ভঙ্গি করেন। সঙ্গত হিসাবে মাদল-ঢোল, বাঁশি, করতাল বা অন্যান্য গ্রাম্য বাদ্যযন্ত্র দ্রুতরয়ে বাজানোর সাথে সাথে নাচ ক্রমে উদ্দাম ও আকর্ষণীয় হয়ে ওঠে। নাচের সাথে গীত হওয়া একটি ছড়া:
গঙ্গার গর্ভে সরু সরু বালি
ভাঁজোর মুখে ছটা,
তুলে ধরো বালি
হ্যারোল্ড কামিংস
হ্যারোল্ড ওশকালি কামিংস সেগুরা (১ মার্চ ১৯৯২) হলেন পানামার একজন পেশাদার ফুটবলার, যিনি মেজর সকার লীগ ক্লাব সান হোসে আর্থকুয়েকস এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
সান্তা ফে
এরিক ডেভিস
এরিক জেভিয়ের ডেভিস গ্রাজালেস (জন্ম: ৩১ মার্চ ১৯৯১) হলেন পানামার একজন পেশাদার ফুটবলার, যিনি স্লোভাকিয়ার ক্লাব এফসি ডিএসি ১৯০৪ দুনাস্কা স্ত্রেদা এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
ফিডেল এস্কোবার
ফিডেল এস্কোবার মান্দিয়েতা (জন্ম: ৯ ফেব্রুয়ারি ) হলেন পানামার একজন পেশাদার ফুটবলার, যিনি পানামার ক্লাব স্পোর্টিং সান মিগেলিতো হতে মেজর সকার লীগ ক্লাব নিউ ইয়র্ক রেড বুলসে ধারে এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
রানার-আপ
আদোলফো মাচাদো
আদোলফো আব্দিয়েল মাচাদো (জন্ম: ১৪ ফেব্রুয়ারি ১৯৮৫) হলেন পানামার একজন পেশাদার ফুটবলার, যিনি মেজর সকার লীগ ক্লাব হিউস্টন ডায়নামো এবং পানামা জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পানামার ২৩ সদস্যের দলে স্থান পান।
গম্ভীরা নৃত্য
গম্ভীরা নৃত্য ভারতের পশ্চিমবঙ্গের মালদহ জেলায় "গম্ভীরা" উৎসবে মুখোশ পরে বা মুখোশবিহীনভাবে পরিবেশিত একক বা দলবদ্ধ নৃত্য। এতদাঞ্চলের নিম্নবর্গীয় হিন্দু, কোচ-রাজবংশী, পোলিয়া সম্প্রদায়ের মধ্যে এই নাচের প্রচলন রয়েছে।
ধারণা করা হয় যে, গম্ভীরা উৎসবের প্রচলন হয়েছে শিবপূজাকে কেন্দ্র করে। শিবের এক নাম 'গম্ভীর', তাই শিবের উৎসব গম্ভীরা উৎসব এবং শিবের বন্দনাগীতিই হলো গম্ভীরা গান; তবে প্রাচীনকালে এটি সূর্যদেবের উৎসব ছিল বলে মনে করা হয়। মালদহে মূলত চৈত্রসংক্রান্তির শিবপূজা উপলক্ষে "গম্ভীরা মণ্ডপে" বিগত বছরের প্রধান-প্রধান ঘটনাবলি নৃত্য, গীত ও অভিনয়ের মাধ্যমে সমালোচিত হয়; অনুষ্ঠানের বিভিন্ন পর্যায়ে ছোট তামাশা, বড় তামাশা ও ফুলভাঙ্গা অনুষ্ঠানের গম্ভীরা মুখোশনৃত্য পরিবেশিত হয়। গম্ভীরা গানের চেয়ে গম্ভীরা নৃত্য অনেক প্রাচীন বলে মনে করা হয়।
গম্ভীরা নৃত্য মূলত দু'ধরণের:
আচারভিত্তিক ধর্মীয় রক্ষণমূলক চরিত্র ও মুখোশের সৃষ্টিও সংরক্ষণের মধ্যে আছে। কালী, নারসিংহী, চামুণ্ডা ইত্যাদি নৃত্যে ঐন্দ্রজালিক ঢঙ লক্ষণীয়। আদিম মুখোশ নিম বা ডুমুরকাঠে তৈরি হত। পরবর্তিতে, মাটির মুখোশ এবং ইদানীংকালে কেউ কেউ কাগজের মণ্ডেও তৈরি করেন; তবে গম্ভীরা নাচের জন্য ব্যবহৃত মুখোশ নিয়ে কোন মুখোশশিল্প তৈরি হয়নি।
গম্ভীরা নৃত্যের মুখোশ মোটামুটি পাঁচ রকমের:
বাণনৃত্য গম্ভীরা নাচের ভূমিকা। বাদ্যযন্ত্র হিসাবে এতে ব্যবহৃত ঢাকের বোলেও রয়েছে বৈচিত্র্য, যাকে বলা হয় সূত্র। এই পঞ্চসূত্র হল: আবাহন, পূজাবাদ্য, অঙ্গপ্রত্যঙ্গ চালনা, লহর ও বিদায়।
এই পঞ্চসূত্র কালী, চামুণ্ডা, নারসিংহী, বাশুলী, উগ্রচণ্ডা, গৃধিনীবিশাল ও মহিষমর্দিনী — এই সাত ধরণের নৃত্যে প্রকাশিত। এই নৃত্যের দুটি ভাগ:
চারিত্রিক দিক থেকেও গম্ভীরা নৃত্য তিনভাগে বিভক্ত: সাধারণ, ঐন্দ্রজালিক ও লোকায়ত।
এগুলির মধ্যে একক নৃত্য হল নারসিংহী; ১২/১৩ মিনিট ধরে নানা ভঙ্গিমায় কখনো একেবারে তর্জনী নির্দিষ্ট দিকে হেলান বা নির্দেশিত, কখনো শয়ান, কখনো উদ্দামরূপে, কখনো ভ্রামরীতে ঘোরে, কখনো এগিয়ে বিশিষ্ট 'স্থানকে' ভঙ্গি নিয়ে দাঁড়ায় নর্তক।
আগেকার দিনে নর্তকরা সোনার গয়না পরতো, পায়ে বাঁধত নুপূর। এখন ঘুঙুর ব্যবহৃত হয়। নৃত্যে ব্যাঘ্রপদ, সিংহপদ বিশেষ লক্ষণীয়।
বাদী গীত
বাদী গীত হল ভারতের পশ্চিমবঙ্গের রাঢ় অঞ্চলের কৃষিজীবী মানুষদের দীর্ঘকাল ধরে প্রচলিত একপ্রকার দলবদ্ধ গান বা গানের লড়াই। বাদী গীতে নারী-পুরুষের দেহপ্রসঙ্গ নিয়ে কৃষির অনুষঙ্গে জমির উর্বরাশক্তি বৃদ্ধির অনুরূপ জাদুবিশ্বাস পাওয়া যায়। পশ্চিমবঙ্গের বাঁকুড়া, পূর্ব ও পশ্চিম মেদিনীপুর প্রভৃতি অঞ্চলে প্রচলিত ছিল।
রাঢ় অঞ্চলের কৃষকরা জমিতে ধান রুইবার সময় কৃষিকাজের সাথে নারী ও পুরুষের দেহ ও যৌন প্রসঙ্গের অবতারণা ঘটিয়ে এই গান বাঁধতেন; দুইপক্ষ গানের সহযোগে বাদ-বিবাদ করতেন। এর পিছনে কৃষির সাথে আদিম উর্বরাশক্তির বিশ্বাসের যোগসূত্র মেলে— বাদী গীতের মাধ্যমে 'মানবজমি' ও 'ধানজমি' উভয়েরই আবাদ করে গৃহস্থ কৃষক মহার্ঘ ফসল ফলাতে চায়।
জমিতে বাদীর লড়াই যত বেশী হবে, ফসল তত ভালো হবে— এটিই ছিল তাদের বিশ্বাস। এই গানে প্রাপ্তবয়স্ক পুরুষেরাই কেবল অংশ নিতেন, মহিলা ও ছোটদের এতে প্রবেশ নিষিদ্ধ ছিল। বর্তমানে পরিবেশ ও কৃষিশিক্ষার বিস্তার ঘটায় এই গানেরও প্রচলন উঠে গেছে।
লাহুল এবং স্পিতি জেলা
ভারতের হিমাচল প্রদেশ রাজ্যের অন্তর্গত লাহুল-স্পিতি পূর্বে লাহুল ও স্পিতি নামক দুটি পৃথক জেলা ছিল। বর্তমান প্রশাসনিক কেন্দ্র লাহুলে কেলং। দুই জেলার একত্রীকরণের আগে, করদান লাহুলের রাজধানী ছিল এবং স্পিতির রাজধানী ছিল ধাঙ্কার। ১৯৬০ সালে জেলাটি গঠিত হয় এবং এটি ভারতের চতুর্থ নুন্যতম জনবহুল জেলা (৬৪০টির মধ্যে)।
কুঞ্জুম লা বা কুঞ্জুম পাস (উচ্চতা ৪,৫৫১ মিটার (১৪,৯৩১ ফুট)) লাহুল স্পিতি ভ্যালির প্রবেশ পথ। এটি চন্দ্র তাল থেকে ২১ কিমি (১৩ মাইল)। এই জেলাটি রোথাং পাসের মধ্য দিয়ে মানালির সাথে সংযুক্ত। দক্ষিণে, টাবো থেকে ২৪ কিলোমিটার (১৫মাইল) দুরে সুমদোতে স্পিতি শেষ হয় যেখানে রাস্তাটি কিন্নরে প্রবেশ করে এবং রাষ্ট্রীয় মার্গ ২২ মেশে।
দুটি উপত্যকা গঠনগত ভাবে বেশ ভিন্ন। স্পিতি উপত্যকার গড় উচ্চতা ৪ হাজার ২৭৭০ মিটার (১৪,০১০ ফুট) সাথে অনেক বেশি বন্ধুর এবং পার করা কঠিন। এটি সুদৃঢ় সীমানার মধ্যে অবস্থিত, স্পিতি নদী দক্ষিণপূর্বে একটি গিরিখাতের মধ্য দিয়ে নির্গত হয়ে শতদ্রু নদীটির সাথে মিলিত হওয়ার জন্য গতিশীলা। এটি একটি সাধারণ পর্বত মরুভূমি এলাকা যার গড় বার্ষিক বৃষ্টিপাত মাত্র ১৭০ মিমি (৬.৭ ইঞ্চি)।
২০১১ সালের ভারতের জনগণনা অনুসারে লাহুল এবং স্পিতি জেলার জনসংখ্যা ৩১,৫২৮ জন, যেটি প্রায়  সান মারিনো জাতির সমান।  এটি ভারতে ৬৩৮ তম স্থানে রয়েছে (মোট ৬৪০ টির মধ্যে)। জেলাটির জনসংখ্যার ঘনত্ব প্রতি বর্গ কিলোমিটারে (৫.২ / বর্গ মাইল) প্রতি ২ জন বাসিন্দা রয়েছে।  ২০০১-২০১১ দশকে এর জনসংখ্যা বৃদ্ধির হার ছিল -৫.১%। লাহুল এবং স্পিতিতে প্রতি লিঙ্গ অনুপাত ১০০০ জন পুরুষে ৯১৬ জন নারীর অনুপাত এবং সাক্ষরতার হার ৭৭.২৪% ।
কৃষি জীবিকা প্রধান উৎস। সব থেকে বেশি আলু চাষ। ব্যবসার মধ্যে রয়েছে পশুচিকিত্সা, সরকারি কর্মসূচি, সরকারী সেবা এবং অন্যান্য ব্যবসায় এবং বয়ন সহ অন্যান্য কারুশিল্প। যেহেতু লাহুল এবং স্পিতিতে ভূমি এবং ভুমিকম্পের প্রবণতা ব্যাপক, ঘরগুলি তিব্বতি স্থাপত্য শৈলীতে নির্মিত হয।
স্পিতি হিমাচল প্রদেশের বৌদ্ধধর্মগুলির অন্যতম গুরুত্বপূর্ণ কেন্দ্র। এটি 'লামাদের ভূমি' নামে পরিচিত। উপত্যকা অনেক বৌদ্ধ মঠ বা গুম্পা দ্বারা চিহ্নিত যেগুলি সারা বিশ্বে বিখ্যাত এবং দালাই লামার প্রিয়।
কি বৌদ্ধ মঠ: স্পিতিতে বৌদ্ধধর্ম অধ্যয়নের অন্যতম প্রধান শিক্ষা কেন্দ্রগুলির মধ্যে কি মঠ একটি। এখানে প্রায় ১০০ ভিক্ষুরা শিক্ষা গ্রহণ করেন। এটি স্পিতীর প্রাচীনতম এবং বৃহত্তম মঠ। এটি বিরল চিত্রকলাএবং বুদ্ধের এবং অন্যান্য দেব দেবীর অপূর্ব ধর্মশাস্ত্র রয়েছে। মঠে বিরল 'থংকা' পেইন্টিং এবং প্রাচীন বাদ্যযন্ত্রে 'ডঙ্কা, মন্দিরা, এবং ড পাওয়া যেতে পারে।
টাবো মঠ: ৩০৫০ মিটারের একটি অপরূপ উচ্চতায় অবস্থিত, টাবো মঠটি প্রায়ই 'হিমালয়ের অজন্তা' নামে অভিহিত হয়। ১০ শতকের টাবো মঠটি মহান পণ্ডিত রিচেন জ্যাংপো কর্তৃক প্রতিষ্ঠিত হয় এবং ইউনেস্কো কর্তৃক ওয়ার্ল্ড হেরিটেজ সাইট হিসাবে ঘোষণা করা হয়েছে। এই মঠটিতে ৬০ টিরও বেশি বৌদ্ধ সন্ন্যাসী রয়েছেন এবং এতে গ্রন্থের বিরল সংগ্রহ, শিল্পের অংশবিশেষ, দেওয়াল চিত্রকলা-থাঙ্কা এবং স্টাকো রয়েছে।
ফুরফুরা শরীফের পীর মেলা
ফুরফুরা শরীফের পীর মেলা বা সংক্ষেপে দাদাপীর সাহেবের মেলা হল ভারতের পশ্চিমবঙ্গের হুগলি জেলায় অবস্থিত ইসলামি ধর্মস্থান ফুরফুরা শরীফে প্রতিবছর ফাল্গুন মাসে অনুষ্ঠিত ইসলামি ধর্মগুরু দাদাপীরের উরস উৎসবের মেলা।
বিংশ শতাব্দীর প্রথমভাগে ফুরফুরা শরীফের হজরত দাদাপীর সাহেব ছিলেন একজন সুপ্রসিদ্ধ ইসলামি পণ্ডিত ও ধর্মগুরু। ইনি ছিলেন তৎকালীন বাহান্ন জেলার এক গুরু পীর। তিনি ধনী-দরিদ্র, হিন্দু-মুসলিম, জাতিধর্ম নির্বিশেষে তৎকালীন বাংলা ও অসমের বহু মানুষকে নিজের মুরিদ বা শিষ্য করেছিলেন। বিংশ শতাব্দীর বাংলার জীবিত পীরদের মধ্যে তিনিই সর্বাধিক খ্যাতিমান ছিলেন বলে শোনা যায়। তাঁর দীর্ঘল আভিজাত্যপূর্ণ চেহারা ও অসাধারণ ধর্মীয় পাণ্ডিত্য সমকালীন জ্ঞানীগুণী থেকে সাধারণ মানুষদের তীব্র আকর্ষণ করত। ১৯৩৯ খ্রিস্টাব্দের ১৭ই মার্চ শুক্রবারে প্রায় ১০০ বছর বয়সে দাদাপীর সাহেব ইন্তেকাল বা দেহরক্ষা করেন। তাঁর মৃত্যুর দিনটিকে কেন্দ্র করে তাঁর সমাধি-দরগাহে প্রতিবছর বাৎসরিক উৎসব ও মেলা বসে।
ফুরফুরা শরীফের দাদাপীর সাহেবের মাহফিল প্রতিবছর বাংলা বর্ষপঞ্জীর ফাল্গুন মাসের ২১, ২২ ও ২৩ তারিখ অনুষ্ঠিত হয়। এ সময় চলে মুরিদান গনের শিক্ষা। খেলাফত প্রাপ্ত আলেমগণ এসময় মুরিদদের দাদাপীরের সিলসিলা মতে ইসলামি জ্ঞানে দীক্ষা দেন। মসজিদ প্রাঙ্গণে সন্ধ্যায় একসাথে নামাজে বসেন লক্ষ লক্ষ মানুষ। উৎসবের দিনে পীরের মূল মাজার ও মেলার দেড়-মাইল দূর থেকে মানুষজনের ভিড় শুরু হয়। বিভিন্ন ধরণের দোকান, খাদ্যসামগ্রী, মাথার নক্সাদার টুপি, তসবী, চা-পান-মিষ্টির বাজার বসে।
নিয়ার: অটোমাটা
নিয়ার: অটোমাটা হচ্ছে একটি একশন রোল-প্লেইং গেম যেটি প্ল্যাটিনাম গেমস তৈরি করেছেন এবং স্কয়ার ইনিক্স তা প্রকাশ করেন প্লেস্টেশন ৪ ও মাইক্রোসফট উইন্ডজ-এ। এই গেম জাপানে মুক্তি পায় ২০১৭ সালের ফেব্রুয়ারীতে, এবং পরের মাসে সারা বিশ্বে। "নিয়ার: অটোমাটা "হচ্ছে ""নিয়ার"" নামের একটি ২০১০ সালে তৈরিকৃত ভিডিও গেমের (যেটি "ড্রাকেনগার্ড" সিরিজের একটি স্পিন-অফ বা অানুষাঙ্গিক ভাগ) সিকুয়েল বা উত্তর ভাগ। এই গেমটি মেশিন (যেগুলি ভিনদেশী অাক্রমনকারীদের দ্বারা তৈরি) এবং বাকি মানুষত্বের মাঝে এক ধরণের যুদ্ধের মাঝে স্থান নেয়। এই গেমের গল্পটি একটি যুদ্ধরত অ্যানড্রয়েড, তার সাথী ও একজন নির্বাসিত অ্যানড্রয়েডকে অনুসরণ করে। এ গেমটি রোল-প্লেয়িং ও একশন-বেজড কম্ব্যাট  নিয়ার এর সমান গেমপ্লে অনুসরণ করে।
গেমটির উৎপাদন শুরু হয় ২০১৪ সালে সিরিজের তৈরীকর্তা ইয়োকো টারো, প্রকাশক ইয়োসুকে সাইটো এবং কেঈচি ওকাবে ও কেইগো হোকাশী নামের দুই সংগীত রচয়ীতাদের সাথে, যারা তাদের নিজ পদে ফিরে অাসে। একইভাবে, তাদের মধ্যে উল্লেখযোগ্য স্কয়ার ইনিক্সের চিত্রশিল্পী অাঁকিহিকো ইয়োশিডা, যাকে ক্যারেক্টার ডিজাইনের দায়িত্ব দেয়া হয়। গেমটির গল্পটি ইয়োকোর অাগের সাহিত্যের ভাব এর থেকে নেয়া হয়েছে, যেমন মানুষের মারার প্রবল ইচ্ছা; একইভাবে নির্গমিত সমস্যা সম্পর্কে; যেমন পূর্ব-সংস্কার এর সাথে মুখোমুখি হওয়া এবং কঠোর অবস্থা থেকে নিজেকে বাঁচানো। উৎপাদনের লক্ষ্য ছিলো একটি "নিয়ার "গেম তৈরি করা যেটি একটি সম্পূর্ণ অাসল তবে একইভাবে ভালো কম্ব্যাট সিস্টেম এর সমান হবে। প্রোজেক্টটি প্ল্যাটিনাম গেমস এর ডেভেলপারদের কাছে সম্পূর্ণ নতুন হবার কারণে তাদের অনেক বাঁধা অতিক্রম করতে হয়েছে গেমটির গেমপ্লে ও তার মধ্যে অন্তর্গত খোলা পরিবেশ নির্মাণ করতে।
প্রকাশের পর নিয়ার: অটোমাটা উত্তম সমালোচনার সম্মুখীন হয়। সমালোচকরা গেমটির ভাব, মিউজিক ডিজাইন, কম্ব্যাট সিস্টেম ও অনেকগুলি গেমপ্লের রীতির সংমিশ্রন; এবং ভিডিও গেম এর মাধ্যমে গেমটির গল্প বলার ব্যাপারে প্রশংসা করেছেন। তবে, তারা গেমটির গ্রাফিক্স ও টেকনিকাল সমস্যার উপর সমালোচনা করেছেন। ২০১৮ সালের মার্চ মাসের মধ্যে গেমটি দুই কোটি ৫০ লক্ষ কপি সারা বিশ্বে বিক্রি করে।
উনা চ্যাপলিন
উনা কাস্তিয়া চ্যাপলিন (স্পেনীয়: Oona Castilla Chaplin; জন্ম: ৪ঠা জুন ১৯৮৬) হলেন একজন স্পেনীয় অভিনেত্রী। তিনি এইচবিও টেলিভিশনের "গেম অব থ্রোনস" ধারাবাহিকে তালিসা মাইগার চরিত্রে, এবং "দ্য ক্রিমসন ফিল্ড" ও "ট্যাবু" ধারাবাহিকে অভিনয় করে পরিচিতি লাভ করেন।
উনা অভিনেত্রী জেরাল্ডিন চ্যাপলিনের কন্যা, চলচ্চিত্র নির্মাতা ও অভিনেতা চার্লি চ্যাপলিনের নাতনী এবং মার্কিন নাট্যকার ইউজিন ওনিলের প্র-পৌত্রী। তার মাতামহী উনা ওনিলের নামানুসারে তার নাম রাখা হয়।
উনা কাস্তিয়া চ্যাপলিন ১৯৮৬ সালের ৪ঠা জুন মাদ্রিদে জন্মগ্রহণ করেন। তার মাতা জেরাল্ডিন চ্যাপলিন একজন ইঙ্গ-মার্কিন অভিনেত্রী এবং তার পিতা পাত্রিসিও কাস্তিয়া একজন চিলীয় চিত্রগ্রাহক। তার পিতামহী একজন মাপুচে। তার মাতামহী উনা ওনিলের নামানুসারে তার নাম রাখা হয়। তিনি তার শৈশব কাটান স্পেন, ব্রিটেন, সুইজারল্যান্ড ও কিউবাতে। তার মায়ের চলচ্চিত্রে কাজের সুবাদে তাকে সেসব দেশ ঘুরতে হয়। শৈশব থেকেই তিনি ব্যালে, সালসা ও ফ্লামেঙ্কো নাচের চর্চা শুরু করেন। উনার শেন নামে এক সৎ ভাই রয়েছে। শেন তার মা ও স্পেনীয় পরিচালক কার্লোস সরার সন্তান।
ফরিদগঞ্জ এ আর পাইলট উচ্চ বিদ্যালয়
ফরিদগঞ্জ এ আর পাইলট উচ্চ বিদ্যালয় বাংলাদেশের চট্টগ্রাম বিভাগের চাঁদপুর জেলার অন্তর্ভুক্ত ফরিদগঞ্জ উপজেলার একটি শিক্ষা প্রতিষ্ঠান।
ফরিদগঞ্জ এ আর পাইলট উচ্চ বিদ্যালয় ফরিদগঞ্জ উপজেলার সদরে মধ্য বাজারে অবস্হিত। এটি ফরিদগঞ্জ উপজেলার প্রথম ডিজিটালাইজড স্কুল। এর সম্মুখে একটি বিশাল খেলার মাঠ এবং পশ্চাৎ অংশে ফরিদগঞ্জ উপজেলার অন্যতম প্রধান ডাকাতিয়া নদী অবস্হিত।এটি ১৯৪৬ সালে স্হাপিত হয়।২০১৭ সালে এই প্রতিষ্ঠান সরকারীকরণ করা হয়।
এটি উচ্চ বিদ্যালয় হিসেবে ১৯৪৬ সালে প্রতিষ্ঠিত হয়।
এখানে ষষ্ঠ শ্রেণি থেকে শুরু করে দশম শ্রেণি পর্যন্ত রয়েছে।
ব্রুস ডার্ন
ব্রুস ম্যাকলেইশ ডার্ন (ইংরেজি: Bruce MacLeish Dern; জন্ম: ৪ঠা জুন ১৯৩৬) হলেন একজন মার্কিন অভিনেতা। তাকে প্রায়শই অস্তির প্রকৃতির খলনায়কোচিত চরিত্রে অভিনয় করতে দেখা যায়। তিনি "কামিং হোম" (১৯৭৮) চলচ্চিত্রে অভিনয়ের জন্য শ্রেষ্ঠ পার্শ্ব অভিনেতা বিভাগে এবং "নেব্রাস্কা" চলচ্চিত্রে অভিনয়ের জন্য শ্রেষ্ঠ অভিনেতা বিভাগে একাডেমি পুরস্কারের মনোনয়ন লাভ করেন। তার অভিনীত অন্যান্য উল্লেখযোগ্য চলচ্চিত্র হল "দ্য ওয়াইল্ড অ্যাঞ্জেলস" (১৯৬৬), "দ্য সেন্ট ভ্যালেন্টাইন্‌স ডে ম্যাসাকার" (১৯৬৭), "দ্য ট্রিপ" (১৯৬৭), "দ্য কাউবয়েজ" (১৯৭২), "সাইলেন্ট রানিং" (১৯৭২), "দ্য গ্রেট গেটসবি" (১৯৭৪), "ব্ল্যাক সানডে" (১৯৭৭), "দ্য ড্রাইভার" (১৯৭৮), "দ্য বার্বস" (১৯৮৯), "মনস্টার" (২০০৩) এবং "দ্য হেটফুল এইট" (২০১৫)।
ডার্ন ১৯৩৬ সালের ৪ঠা জুন ইলিনয়ের শিকাগো শহরে জন্মগ্রহণ করেন। তার পিতা জন ডার্ন (১৯০৩-১৯৫৮) ছিলেন একজন অ্যাটর্নি এবং তার মাতা জিন (প্রদত্ত নাম: ম্যাকলেইশ)। তিনি ইলিনয়ের কেনিলওয়ার্থ শহরে বেড়ে ওঠেন। তার পিতামহ জর্জ ছিলেন উটাহের সাবেক গভর্নর ও যুদ্ধকালীন সচিব। তার মাতামহ কারসন, পিরিয়ে ও স্কট স্টোরের চেয়ারম্যান। তার মাতামহের ভাই ছিলেন কবি আর্চিবল্ড ম্যাকলেইশ। তার প্র-মাতামহ ছিলেন স্কটিশ বংশোদ্ভূত ব্যবসায়ী অ্যান্ড্রু ম্যাকলেইশ। ডার্নের ধর্মপিতা দ্বিতীয় আদলাই স্টিভেনসন ছিলেন ইলিনয়ের সাবেক গভর্নর ও দুই বারের রাষ্ট্রপতি পদপ্রার্থী। তার পূর্বপুরুষগণেরা ওলন্দাজ, ইংরেজ, জার্মান ও স্কটিশ ছিলেন। তিনি চোয়াট স্কুলে (বর্তমান চোয়াট রোজাম্যারি হল) এবং পেন্সিল্‌ভেনিয়া বিশ্ববিদ্যালয়ে পড়াশুনা করেন।
হুয়ান পেরোন
হুয়ান দোমিংগো পেরোন (অক্টোবর ৮, ১৮৯৫- জুলাই ১, ১৯৭৪) ১৯৪৬ থেকে ১৯৫৫ খ্রিস্টাব্দ পর্যন্ত আর্জেন্টিনা ররাষ্ট্রপতি ছিলেন। তিনি বুয়েনোস আইরেস শহরে জন্মগ্রহণ করেন।
ইসাবেল মার্তিনেস দে পেরোন
মারিয়া এস্তেলা মার্তিনেস কার্তাস দে পেরোন (; জন্ম ৪ঠা ফেব্রুয়ারি, ১৯৩১), যিনি ইসাবেল মার্তিনেস দে পেরোন বা ইসাবেল পেরোন নামেও পরিচিত, ১৯৭৪ থেকে ১৯৭৬ খ্রিস্টাব্দ পর্যন্ত আর্জেন্টিনার রাষ্ট্রপতি ছিলেন। তিনি আর্জেন্টিনার সাবেক রাষ্ট্রপতি হুয়ান পেরোনের তৃতীয় স্ত্রী ছিলেন।
হোর্হে রাফায়েল বিদেলা
হোর্হে রাফায়েল বিদেলা (২ আগস্ট ১৯২৫ - ১৭ মে ২0১৩) ১৯৭৬ থেকে ১৯৮১ সাল পর্যন্ত আর্জেন্টিনার একনায়ক রাষ্ট্রপতি ছিলেন। তিনি আর্জেন্টিনার সেনাবাহিনীর একজন বয়োজ্যেষ্ঠ অধিনায়ক ছিলেন।
আর্জেন্টিনা বনাম ইংল্যান্ড (১৯৮৬ ফিফা বিশ্বকাপ)
আর্জেন্টিনা বনাম ইংল্যান্ড ১৯৮৬ সালের ২২শে জুন মেক্সিকো শহরের এস্তাদিও আসতেকা স্টেডিয়ামে আর্জেন্টিনা ও ইংল্যান্ড-এর জাতীয় ফুটবল দলের মধ্যে অনুষ্ঠিত ১৯৮৬ ফিফা বিশ্বকাপ ফুটবল প্রতিযোগিতার কোয়ার্টার ফাইনাল ম্যাচ। খেলাটি আর্জেন্টিনা ও যুক্তরাজ্যের মধ্যে সংঘটিত ফকল্যান্ড যুদ্ধের চার বছর পর অনুষ্ঠিত হয়েছিল এবং ম্যাচটি আর্জেন্টিনা-ইংল্যান্ড ফুটবল দ্বৈরথে নতুন মাত্রা যোগ করেছিল। এটি এমন এক ম্যাচ ছিল যে ম্যাচে ফুটবল ইতিহাসের দুটি বিখ্যাত গোল হয়েছিল; দুটি গোলই করেছিলেন দিয়েগো মারাদোনা।
৫১ মিনিটে করা ম্যাচের প্রথম গোলটি “ঈশ্বরের হাতের গোল” নামে বিখ্যাত। মারাদোনা রেফারির অলক্ষ্যে তার হাত ব্যবহার করে গোলটি করেছিলেন। ১ম গোলের চার মিনিট পর মারাদোনা পাঁচ জন ইংরেজ রক্ষণভাগের খেলোয়াড় (পিটার বেয়ার্ড্‌স্‌লি, স্টিভ হজ, পিটার রেইড, টেরি বাচার ও টেরি ফেনউইক) এবং সবশেষে গোলরক্ষক পিটার শিলটনকে কাটিয়ে দ্বিতীয় গোলটি করেন। ২০০২ সালে ফিফা অনলাইনে ভোটের আয়োজন করলে এই ২য় গোলটি “শতাব্দীর সেরা গোল” হিসেবে নির্বাচিত হয়। আর্জেন্টিনা ম্যাচে ২-১ গোলে জয়লাভ করে এবং পশ্চিম জার্মানীকে হারিয়ে ১৯৮৬ বিশ্বকাপ চ্যাম্পিয়ন হওয়ার পথে আরেক ধাপ এগিয়ে যায়। মারাদোনা টুর্নামেন্টের সেরা খেলোয়াড় হিসেবে “স্বর্ণবল” এবং ইংল্যান্ডের গ্যারি লিনেকার টুর্নামেন্টের সর্বোচ্চ গোলদাতা হিসেবে “স্বর্ণবুট” জিতেন।
বিট্রিশ প্রবাসীরা উনিশ শতকের দিকে আর্জেন্টিনায় ফুটবলের প্রচলন শুরু করেন। যাহোক, ইংল্যান্ড এবং আর্জেন্টিনা জাতীয় ফুটবল দলের মধ্যে বিদ্যমান দ্বৈরত ১৯৬৬ ফিফা বিশ্বকাপ থেকেই শুরু হয়। ওয়েম্বলি স্টেডিয়ামে, ইংল্যান্ড জাতীয় দলের হোম ভেন্যু, অনুষ্ঠিত কোয়ার্টার ফাইনাল ম্যাচের সময়, আর্জেন্টিনার অধিনায়ক অ্যান্টোনিও রাটিন অতিরিক্ত ফা্উল করায় রেফারি তাকে মাঠ থেকে বের করে দেনref>Hurst the hero for England in the home of football FIFA. Retrieved 26 January 2009 ,ফলে রাটিন খুব রেগে যায় এবং তিনি মনে করেছিলেন, জার্মার রেফারী রুডলফ ক্রেইটলেইন, যিনি স্পেনীশ বলতে যানেন না, ইংল্যান্ডের হয়ে কাজ করছিলেন এবং ইংল্যান্ডের সমর্থকদের উপস্থিতিতে তিনি স্টেডিয়ামের রাজকীয় কার্পেট উপড়ের ফেলেন। এই ঘটনার জের ধরে ইংল্যান্ডের ম্যানেজার আল্ফ রামসেই আর্জেন্টাইনদেরকে “জন্তু” বলে সম্বোধন করেন, এই মন্তব্যকে আর্জেন্টাইনরা বর্ণবাদী মন্তব্য হিসেবে আখ্যা দিয়েছিল।
মূল আয়োজক কলম্বিয়া টুর্নামেন্ট আয়োজন করতে নিজেদের অযোগ্য ঘোষণা করলে, মেক্সিকোতে ১৯৮৬ ফিফা বিশ্বকাপ অনুষ্ঠিত হয়।
হাইকোর্ট বিভাগ
হাইকোর্ট বিভাগ বা উচ্চ আদালত বিভাগ (ইংরেজি: High Court Division) হল বাংলাদেশের সর্বোচ্চ আদালত সুপ্রীম কোর্টের নিম্ন বিভাগ (উচ্চ বিভাগ হল আপীল বিভাগ)। এ বিভাগ প্রধান বিচারপতি ও হাইকোর্ট বিভাগের অন্যান্য বিচারপতিদের নিয়ে গঠিত।
হাইকোর্ট বিভাগ মূল বিচারকার্য পর্যালোচনার ক্ষমতা রাখে এবং দেওয়ানি ও ফৌজদারি উভয় বিষয়ে আপীল শুনানী করতে পারে।
১৯৪৭ সালে ভারত ও পাকিস্তান বিভক্ত হওয়ার পর পাকিস্তান (প্রাদেশিক সংবিধান) আদেশ ১৯৪৭ অনুযায়ী ঢাকায় আপীল, সিভিল ও মূল বিচার বিভাগ সহ আলাদা হাইকোর্ট গঠিত হয়, যা ঢাকা হাইকোর্ট নামে পরিচিত ছিল।
১৯৭১ সালে পূর্ব পাকিস্তান থেকে গণপ্রজাতন্ত্রী বাংলাদেশ স্বাধীন হয়। ১৯৭২ সালের ৯ জানুয়ারি বাংলাদেশ সুপ্রিম কোর্ট আইন পাশ হয়েছিল। আইনে ঘোষিত আছে যে, বাংলাদেশের সুপ্রিম কোর্ট আপীল বিভাগ ও হাইকোর্ট বিভাগ নিয়ে গঠিত হবে। ঢাকা হাইকোর্ট ভেঙে হাইকোর্ট বিভাগ গঠিত হয়েছিল এবং পাকিস্তান সুপ্রিম কোর্ট নিয়ে আপীল বিভাগ গঠিত হয়েছিল।
বাংলাদেশের সংবিধানের ১০১ ধারায় হাইকোর্টের এখতিয়ার বর্ণিত আছে। হাইকোর্ট বিভাগ মূল মামলা, আপীল ও অন্যান্য বিচারকার্য সম্পাদন করবে। এছাড়াও, বাংলাদেশের সংবিধানের আর্টিকেল ১০২ এর অধীনে রিট আবেদন এবং কোম্পানী এবং সেনাবিভাগ বিষয় হিসেবে নির্দিষ্ট সীমিত ক্ষেত্রে মূল এখতিয়ার আছে।
লেওপোলদো গালতিয়েরি
লেওপোলদো ফোর্তুনাতো গালতিয়েরি কাস্তেয়ি (; ১৫ই জুলাই ১৯২৬ - ১২ই জানুয়ারি ২০০৩) ২২শে ডিসেম্বর ১৯৮১ থেকে ১৮ই জুন ১৯৮২ পর্যন্ত আর্জেন্টিনার রাষ্ট্রপতি ছিলেন।
জেতুলিউ ভার্গাস
জেতুলিউ দোর্নেলিস ভার্গাস (; ১৯ এপ্রিল ১৮৮২ - ২৪ আগস্ট, ১৯৫৪) ব্রাজিলের একজন আইনজীবী ও রাজনীতিবিদ। তিনি একাধিক মেয়াদের জন্য ব্রাজিলের রাষ্ট্রপতির দায়িত্ব পালন করেন। প্রথমবারের মত ১৯৩০-১৯৪৫ সাল পর্যন্ত তিনি অন্তর্বর্তীকালীন রাষ্ট্রপতি হিসেবে দায়িত্ব পালন করেন। ১৯৩০-১৯৩৪ থেকে, ১৯৩৪-১৯৩৭ সাল থেকে সাংবিধানিক রাষ্ট্রপতি, এবং ১৯৩৭-১৯৪৫ সালের একনায়ক। ১৯৪৫ সালের অভ্যুত্থানে ক্ষমতাচ্যুত হওয়ার পর ১৯৫১ সালে গণতান্ত্রিকভাবে নির্বাচিত রাষ্ট্রপতি হিসেবে ভার্গাস ক্ষমতায় ফিরে আসেন।
মেরিক প্রিঙ্গল
মেরিক ওয়েন প্রিঙ্গল (; জন্ম: ২২ জুন, ১৯৬৬) ইস্টার্ন কেপের অ্যাডিলেডে জন্মগ্রহণকারী প্রথিতযশা সাবেক দক্ষিণ আফ্রিকান আন্তর্জাতিক ক্রিকেটার। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৯২ থেকে ১৯৯৫ সময়কালে দক্ষিণ আফ্রিকার পক্ষে চারটি টেস্ট ও সতেরোটি একদিনের আন্তর্জাতিকে সপ্রতিভ অংশগ্রহণ ছিল তাঁর। ঘরোয়া প্রথম-শ্রেণীর দক্ষিণ আফ্রিকান ক্রিকেটে ইস্টার্ন প্রভিন্স, ওয়েস্টার্ন প্রভিন্স ও ফ্রি স্টেটের প্রতিনিধিত্ব করেছেন। এছাড়াও, ইংরেজ কাউন্টি ক্রিকেটে সাসেক্স ও মেরিলেবোন ক্রিকেট ক্লাবের পক্ষে খেলেছেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে ফাস্ট-মিডিয়াম বোলিং করতেন মেরিক প্রিঙ্গল।
দক্ষিণ আফ্রিকার কিংসউড কলেজে পড়াশোনা করেছেন মেরিক প্রিঙ্গল। বিদ্যালয় পর্যায়েই খেলার সাথে জড়িত হয়ে পড়েন। ১৯৮৪ সালে ম্যাট্রিকুলেশন ডিগ্রী লাভ করেন। এর পরপরই প্রাদেশিক দলসহ ইংরেজ কাউন্টি ক্রিকেটে অংশ নেন।
অস্ট্রেলিয়া ও নিউজিল্যান্ডে যৌথভাবে অনুষ্ঠিত ১৯৯২ সালের ক্রিকেট বিশ্বকাপে স্বাগতিক অস্ট্রেলিয়ার বিপক্ষে ওডিআই অভিষেক ঘটে মেরিক প্রিঙ্গলের। ঐ প্রতিযোগিতায় নিজস্ব সেরা বোলিং পরিসংখ্যান গড়েন। ওয়েস্ট ইন্ডিজের বিপক্ষে ৪/১১ লাভ করেন ও ম্যান অব দ্য ম্যাচের পুরস্কার পান।
একই বছরের শেষদিকে ওয়েস্ট ইন্ডিজ সফরে দক্ষিণ আফ্রিকার পক্ষে টেস্ট অভিষেক ঘটে মেরিক প্রিঙ্গলের। বর্ণবাদবৈষম্যের অবসানের পর প্রথম টেস্টটি অনুষ্ঠিত হয়েছিল। খেলায় প্রিঙ্গল ২/১০৫ লাভ করেন।
নিজদেশে ভারতের বিপক্ষে পরবর্তী সিরিজে অংশ নেন তিনি। তন্মধ্যে, জোহেন্সবার্গে অনুষ্ঠিত দ্বিতীয় টেস্টের দ্বিতীয় দিনে ব্যাটিংকালে ভারতীয় ফাস্ট বোলার জাভাগাল শ্রীনাথের মারাত্মক বাউন্সারে চোখে ভীষণ আঘাত পান। ফলশ্রুতিতে তাঁকে স্ট্রেচারে করে মাঠ ছেড়ে চলে আসাসহ রিটায়ার্ড হার্ট হতে হয়। এরফলে ১৯৯৫ সাল পর্যন্ত খেলতে পারেননি। এরপর ইংল্যান্ডের বিপক্ষে সর্বশেষ টেস্টে অংশ নেন।
১৯৯৬ সালে আন্তর্জাতিক ক্রিকেট অঙ্গন থেকে নিজের অবসরের কথা ঘোষণা করেন তিনি। এসময় তিনি চার টেস্ট ও ১৭টি একদিনের আন্তর্জাতিকে অংশ নিয়েছিলেন।
ক্রিকেট থেকে অবসর নেয়ার পর কোচিংয়ের দিকে ঝুঁকে পড়েন। হল্যান্ড ও নামিবিয়ায় কোচের দায়িত্ব পালনের পর জয়পুর ক্রিকেট একাডেমির কোচিং পরিচালক হিসেবে মনোনীত হন।
৫ ডিসেম্বর, ২০১১ তারিখে রাজস্থানের বোলিং কোচের দায়িত্ব পালন করেন। এরপর ২০১২-১৩ মৌসুমে পূর্ণাঙ্গকালীন দায়িত্ব লাভ করেন মেরিক প্রিঙ্গল। বর্তমানে তিনি ক্রিকেট বিশ্বে যে-কোন ধরনের ক্রিকেটে পরামর্শদাতা হিসেবে কাজ করছেন। এছাড়াও, ফ্রিল্যান্সিং টিভি সম্প্রচারকারী, ধারাভাষ্যকার ও স্টুডিওতে আমন্ত্রিত অতিথি হিসেবে অংশ নিচ্ছেন।
২০০৯ সালে কাকাতো ভাই গ্র্যান্ট প্রিঙ্গলের সাথে প্রিঙ্গল স্পোর্টস এন্ড এডুকেশন ফাউন্ডেশন গঠন করেন। সুবিধাবঞ্চিত শিশুদেরকে শিক্ষাদানের পাশাপাশি ক্রীড়ায় প্রশিক্ষণ প্রদানে ফাউন্ডেশন কাজ করে যাচ্ছে।
এছাড়াও ফাউন্ডেশনে কোচিং ক্লিনিক, ক্লাব ও বিদ্যালয়ের উন্নয়নসহ ভারতের ন্যায় বিভিন্ন দেশের সাথে আন্তর্জাতিক বৃত্তি বিনিময় কর্মসূচী প্রদান করছে।
লুসি কার্লোস প্রীতিস
লুসি কার্লোস প্রীতিস (৩ জানুয়ারি, ১৮৯৮ - মার্চ ৭, ১৯৯০) ছিলেন লেফটেন্যান্ট, পরে কমিউনিস্ট জঙ্গি এবং ব্রাজিলিয়ান রাজনীতিবিদ তিনি ব্রাজিলের ভেউলিও ভার্গাস একনায়কত্ব স্বৈরশাসন বিরোধী ১৯টো-এর দশক বিদ্রোহ, টেনেন্টে "বিদ্রোহ" এবং কমিউনিজম-কমিউনিস্ট বিরোধী আয়োজকদের একজন ছিলেন। তিনি ব্রাজিলীয় কমিউনিস্ট পার্টি -এর সাধারণ সম্পাদক ছিলেন।
গোয়ালপোখর বিধানসভা কেন্দ্র
গোয়ালপোখর (বিধানসভা কেন্দ্র) ভারতীয় রাজ্য পশ্চিমবঙ্গের উত্তর দিনাজপুর জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৩০ নং গোয়ালপোখর বিধানসভা কেন্দ্রটি গোয়ালপোখর সিডি ব্লক এর অন্তর্গত।
গোয়ালপোখর বিধানসভা কেন্দ্রটি ৫ নং রায়গঞ্জ লোকসভা কেন্দ্রের অন্তর্গত।
২০১১ সালের নির্বাচনে, কংগ্রেসের এমডি. গুলাম রব্বানী তার নিকটতম প্রতিদ্বন্দ্বী এআইএফবি'র সাইফুর রহমানকে পরাজিত করেন।
কংগ্রেসের বিধায়ক দীপা দাসমুন্সী পদত্যাগ করলে গোয়ালপোখর বিধানসভা কেন্দ্রে উপনির্বাচন হয়। রায়গঞ্জের এমপি হিসাবে নির্বাচিত হয়েছিলেন। তার ফলস্বরূপ, ফরওয়ার্ড ব্লকের আলী ইমরান রামজ কংগ্রেসের এমডি. গুলাম রব্বানীকে পরাজিত করেন প্রায় ১৫ হাজার ভোটের ব্যবধানে জয়ী হন।
২০০৬ সালের বিধানসভা নির্বাচন, কংগ্রেসের দীপা দাসমুন্সী ফরওয়ার্ড ব্লকের হাফিজ আলম সাইরানিকে পরাজিত করেন। ২০০১ সালে ফরওয়ার্ড ব্লকের হাফিজ আলম সাইরানি কংগ্রেসের দীপা দাসমুন্সি পরাজিত করেন এবং ১৯৯৬ সালে কংগ্রেসের এমডি. মোস্তফা পরাজিত করেন। ১৯৯১ এবং ১৯৮৭ সালে ফরওয়ার্ড ব্লকের এমডি. রমজান আলী কংগ্রেসের নিজামুদ্দিন আহমেদকে পরাজিত করেন। ১৯৮২ এবং ১৯৭৭ সালে বিজেপি/নির্দলের পূর্নমাল চাঁদ মহেশ্বরীকে পরাজিত করেন।
১৯৭২ এবং ১৯৭১ সালে কংগ্রেসের শেখ শরফাত হোসেন জয়ী হন। ১৯৬৯ এবং ১৯৬৭ সালে পিএসপি-এর মোহাম্মদ সলিমুদ্দিন জয়লাভ করেন। ১৯৬২ সালে পিএসপি'র মোহাম্মদ হায়াত আলী জয়ী হন। কংগ্রেসের মুজাফফর হোসেন ১৯৫৭ সালে জয়ী হন। এর আগে গোয়ালপোখর কেন্দ্র ছিল না।
দীপিকা পাড়ুকোন অভিনীত চলচ্চিত্রের তালিকা
দীপিকা পাড়ুকোন একজন ভারতীয় অভিনেত্রী যিনি প্রধানত হিন্দি চলচ্চিত্রে অভিনয় করে থাকে। ২০০৫ সালে হিমেশ রেশমীয়ার সঙ্গীত ভিডিও "নাম হ্যায় তেরা" এ তাঁর প্রথম দেখা যায়। "ঐশ্বরিয়া" কন্নড চলচ্চিত্রে নামমাত্র চরিত্রে ২০০৬ সালে প্রথম অভিনয় করেন। পরবর্তীতে ২০০৭ সালে তার প্রথম বলিউড ব্লকবাস্টার চলচ্চিত্র "ওম শান্তি ওম" মুক্তি পায় যেখানে তিনি দ্বৈত চরিত্রে অভিনয় করেন এবং ফিল্মফেয়ার শ্রেষ্ঠ নারী অভিষেক পুরস্কার লাভ করেন। পাড়ুকোন "লাভ আজ কাল" (২০০৯) রোমান্স এবং "লাফাঙ্গে পারিন্দে" (২০১০) নাট্য চলচ্চিত্রে প্রধান ভূমিকায় অভিনয়ের জন্য প্রশংসা লাভ করেন। তবে তার রোমান্টিক কমেডি "বচনা অ্যায় হাসিনো" (২০০৮) এবং কমেডি "হাউসফুল" (২০১০) চলচ্চিত্রে তার অভিনয় নেতিবাচক মন্তব্য লাভ করে।
২০১২ সালের বক্স অফিস হিট "ককটেল" পাড়ুকোনের কর্মজীবনের সন্ধিক্ষণ হিসেবে চিহ্নিত হয়, যা তাকে সমালোচকদের কর্তৃক প্রশংসা অর্জনের পাশাপাশি বিভিন্ন পুরস্কার সমারোহ অনুষ্ঠানে শ্রেষ্ঠ অভিনেত্রীর জন্য মনোনয়ন এনে দেয়। তিনি কমেডি "ইয়ে যাবানি ইয়ে দিওয়ানি" (২০১৩), "চেন্নাই এক্সপ্রেস" (২০১৩) এবং "হ্যাপি নিউ ইয়ার" (২০১৪) চলচ্চিত্রে সাফল্যের সাথে অভিনয় করেন যা সর্বোচ্চ-আয়কারী বলিউড চলচ্চিত্রের তালিকায় স্থান নেয়। তিনি ট্র্যাজেডি "গোলিয়োন কি রাসলীলা রাম-লীলা" (২০১৩) চলচ্চিত্রে অভিনয়ের জন্য প্রশংসা লাভ করেন, এবং শ্রেষ্ঠ অভিনেত্রীর জন্য ফিল্মফেয়ার পুরস্কার লাভ করেন। ২০১৫ সালে, তার কমেডি-নাট্য চলচ্চিত্র "পিকু" মুক্তি পায়, একই সালের ১৮ ডিসেম্বর মুক্তিপ্রাপ্ত ঐতিহাসিক ছবি বাজীরাও মস্তানিতে তিনি মস্তানি চরিত্রে দারুণ অভিনয় করেছেন। দীপিকা পাড়ুকোনের প্রথম অভিনীত হলিউড চলচ্চিত্র হল- (২০১৭) - বিশ্বব্যাপী ৩৪৫ মিলিয়ন মার্কিন ডলারেরও বেশি আয় করে। ২০১৬ সালে বানশালী-এর ₹৫.৪৫ বিলিয়ন (৮৩ মিলিয়ন মার্কিন ডলার) অর্থায়নে নির্মিত পদ্মাবত চলচ্চিত্রে পদ্মাবতীর ভূমিকায় অভিনয় করেছিলেন।
মিরামর জেলা
মিরামর (পারসিক: میرامور) আফগানিস্তানের দায়কুন্দি প্রদেশের একটি অন্যতম জেলা। ২০০৫ সালে জেলাটি শাহরিস্তান জেলার অংশ হিসেবে তৈরি করা হয়েছিল। ২০০৫ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ৭৮,৫০৬ এর উপরে।
গান্ধী স্পোর্টস কমপ্লেক্স মাঠ
গান্ধী স্টেডিয়াম () বা বার্লটন পার্ক বা বিএস বেদি স্টেডিয়াম ভারতের পাঞ্জাবের জালান্দার শহরে অবস্থিত একটি স্টেডিয়াম এবং ইট সাধারণত ক্রিকেট ম্যাচের জন্য ব্যবহৃত হয়ে থাকে। ১৯ আগস্ট ২০১৭ পর্যন্ত, এই স্টেডিয়ামে একটি টেস্ট ও ৩ ওডিআই ম্যাচ অনুষ্ঠিত হয়।
স্টেডিয়ামটিতে নিন্মোক্ত ওডিআইম্যাচগুলো অনুষ্ঠিত হয়।
ম্যাচ পরিসংখ্যান:
জ্যোতিরিন্দ্র মৈত্র
জ্যোতিরিন্দ্র মৈত্র (নভেম্বর ১৮, ১৯১১ - অক্টোবর ২৬, ১৯৭৭; বঙ্গাব্দ অগ্রহায়ণ ৪, ১৩১৮ - কার্তিক ১১, ১৩৮৪) ছিলেন বিংশ শতাব্দীর অন্যতম প্রধান আধুনিক বাঙালি কবি, লেখক, গায়ক। তিনি বাংলা কাব্যে আধুনিকতার পথিকৃতদের মধ্যে অন্যতম।
তিনি বাংলার একজন প্রখ্যাত কবি ও গায়ক। তিনি অনেক উদীপনামূলক
দেশপ্রেমের গান লিখে বিখ্যাত হয়েছেন। সংগীতের শিক্ষক হিসেবেও তিনি খ্যাতিমান।
তিনি একাধারে অনেক কাজ
করে গেছেন । প্রবাদ প্রতীম ঋত্বিক ঘটক এর ছবি 'মেঘে ঢাকা।
তারা র তিনিই ছিলেন সংগীত পরিচালক।
মনফকিরা এর প্রকাশিত বই 'জ্যোতিরিন্দ্র মৈত্র লিখন সমগ্র ১ এর মুখবন্ধ থেকেই তাঁর সম্বন্ধে লেখা তুলে।
"ভারতের কমিউনিস্ট পার্টির প্রযত্নে বিশ শতকের তিরিশের দশকের শেষে ভারতীয় সংস্কৃতিতে গণচেতনার
বিকাশ সৃষ্টিশীল কিছু মানুষজনকে ভিন্ন এক জীবনভাবনায় প্রাণিত করেছিল। আর তার জেরেই গণজীবনের
বিভিন্ন স্তরকে বহুমাত্রিক আলোয় ও সফলতায় তাঁরা প্রকাশ করতে পেরেছিলেন। আজও তা আমাদের হৃদয়।
মন ও চেতনাকে ছুয়ে যায়।
তাঁদের মধ্যে অনেকে আজ আর জীবিত নেই, শরীরী মৃত্যুর আগেই অনেকের মৃত্যু । হয়েছিল মনেরঅনেকে।
থেমে গিয়েছিলেন অবসাদে।।
যে গুটিকয়েক মানুষ কোন দিন থামেন নি, মন যাদের বরাবর সজাগ ও সচেতন ছিল, ঐ বিশ্বাসে ও অনুভবে।
যাঁরা জীবনের সঙ্গে জড়িয়ে নিয়েছিলেন তাঁদের কৃত্যআমৃত্যু যাঁরা পথ হেঁটেছেন, হেঁটেছেন মাথা উঁচু করে ।
জ্যোতিরিন্দ্র মৈত্র তাঁদের একজন।
তাঁর বিখ্যাত প্রবন্ধ ও কবিতাগুলির মধ্যে বটুকদা ও ঘাসফুল বেশি পরিচিত।
তিনি ১৯৭৭ সালের ২৬শে অক্টোবর মৃত্যুবরণ করেন।
আলি গাবর
আলি গাবর গাবর মোসাদ (; জন্ম: ১ জানুয়ারি ১৯৮৯) হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক হতে ইংরেজ ক্লাব ওয়েস্ট ব্রমউইচ আলবিয়নে ধারে এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
জামালেক
মিশর
আহমেদ এলমোহামাদি
আহমেদ এইসা এলমোহামাদি আব্দেল ফাত্তাহ (; জন্ম: ৯ সেপ্টেম্বর ১৯৮৭) হলেন একজন মিশরীয় পেশাদার ফুটবলার, যিনি ইএফএল চ্যাম্পিয়নশিপ ক্লাব অ্যাস্টন ভিলা এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
হাল সিটি
মিশর
ব্যক্তিগত
ওমর গাবের
ওমর মাহমুদ গাবের (; জন্ম: ৩০ জানুয়ারি ১৯৯২) হলেন একজন মিশরীয় পেশাদার ফুটবলার, যিনি মেজর সকার লীগ ক্লাব লস অ্যাঞ্জেলেস এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।বাসেল
অন্তোদয় এক্সপ্রেস
অন্তোদয় এক্সপ্রেস-গুলিতে কোনও সংরক্ষিত কামরা থাকে না। সব কামরাই অসংরক্ষিত। যদিও সুযোগ-সুবিধা সংরক্ষিত কামরার মতোই পাওয়া যাবে। মূলত নিম্নবিত্ত মানুষের কথা ভেবেই এই ট্রেনগুলি চালু করা হয়েছে। ২০১৬ সালের রেল বাজেটে এই অন্তোদয় এক্সপ্রেস চালু করার ঘোষণা করা হয়।
অন্তোদয় এক্সপ্রেসে এলএইবি কোচ থাকছে। যা যাত্রী নিরাপত্তা অনেকটাই নিশ্চিত করবে। অসংরক্ষিত ট্রেন হলেও প্রতিটি বগির মধ্যে ওয়াটার পিউরিফায়ার, পর্যাপ্ত সংখ্যক মোবাইল চার্জিং পয়েন্ট, এলইডি লাইট, বায়ো টয়লেট এবং মালপত্র রাখার জায়গা থাকছে। মাল রাখার জায়গায় গদি লাগানো থাকায় প্রয়োজনে সেখানে বসতেও পারবেন যাত্রীরা।
স্যাম মরসি
সামি সাঈদ মরসি (জন্ম: ১০ সেপ্টেম্বর ১৯৯১) হলেন একজন মিশরীয় পেশাদার ফুটবলার, যিনি ইএফএল চ্যাম্পিয়নশিপ ক্লাব উইগান অ্যাটলেটিকো এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি উইগান অ্যাটলেটিকোর অধিনায়কের দায়িত্ব পালন করেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
পোর্ট ভালে
চেস্টারফিল্ড
উইগান অ্যাটলেটিকো
ব্যক্তিগত
জিৎ (অভিনেতা) অভিনীত চলচ্চিত্রের তালিকা
জিৎ প্রথম একটি তেলেগু ছবিতে অভিনয় করেন। ২০০১ সালে মুক্তিপ্রাপ্ত এই ছবির নাম ছিল "চাঁদু" এবং পরিচালক ছিল দক্ষিণ ভারতীয়। এই ছবিটি তেমন কোন পরিচয় তাকে এনে দিতে পারল না, যা তিনি আশা করেছিলেন।
২০০১ সালের অক্টোবরে তিনি আবার কলকাতায় আসেন এবং পরিচালক হারানাথ চক্রবর্তীর কাছ থেকে দেখা করার প্রস্তাব পান এন.টি.ওয়ান. স্টুডিওতে। তার কাছ থেকে তিনি ২০০২ সালে মুক্তিপ্রাপ্ত "সাথী" ছবিতে অভিনয়ের প্রস্তাব পান এবং এই ছবির দৃশ্যায়ন শুরু হয় ১৫ জানুয়ারি, ২০০২ থেকে। এই ছবি জিৎকে বাংলা ছবির জগতে এক বিশেষ স্থান করে দেয়। তার স্বাভাবিক কিন্তু ভাষাসমৃদ্ধ অভিনয় দ্রুতই তাকে বাংলা চলচ্চিত্রপ্রেমীদের হৃদয়ে স্থান করে দেয়। যদিও তিনি রোমান্টিক চরিত্রে অভিনয় শুরু করেন, ক্রমশ তিনি একজন অ্যাকশন হিরো হিসেবে আত্মপ্রকাশ করেন। ২০০৫ সালে থামস্‌ আপ-এর এক বিজ্ঞাপনে অভিনয় করে তিনি আরো সুপরিচিত হন। ২০১২ সালে তিনি একজন অসফল প্রযোজক হিসেবে সমাদৃত হন, তার অভিনীত ১০০% লাভ ছবিতে প্রযোজনার মাধ্যমে। তার পরের ছবি "আওয়ারা"। ২০১৩ সালে শ্রাবন্তীর বিপরীতে অভিনীত "দিওয়ানা" এবং শুভশ্রী গাঙ্গুলীর বিপরীতে অভিনীত "বস" ছবি বেশ উল্লেখযোগ্য। "বস" ছবিটি ২০১২ সালে মুক্তিপ্রাপ্ত মহেশ বাবুর পরিচালিত ব্লকবাস্টার তেলেগু ছবি "বিজন্যাসম্যান" ছবির পুনর্নির্মান। এই ছবিটি বাবা যাদব- এর পরিচালনা ও রিলায়েন্স এন্টারটেইনমেন্ট- এর প্রযোজনায় মুক্তি পায়।
টেক্সটাইল টুডে
টেক্সটাইল টুডে () বাংলাদেশে ইংরেজি ভাষায় প্রকাশিত টেক্সটাইল বা বস্ত্র সম্পর্কিত একটি পত্রিকা বা ম্যাগাজিন। এটি একটি আমিন অ্যান্ড জাহান কর্পোরেশন লিমিটেড এর একটি নিয়মিত মাসিক প্রকাশন। এটি টেক্সটাইল, পোশাক এবং ফ্যাশন শিল্পের জন্য একটি ব্যাপক প্রচলিত একটি পত্রিকা। ২০০৮ সালের জানুয়ারি মাসে প্রথম প্রকাশিত হয় ম্যাগাজিনটি। ম্যাগাজিনটিতে অধিক সংখ্যক বস্ত্র বিষয়ক গবেষণা কাগজপত্র, প্রযুক্তিগত নিবন্ধ এবং বাজারের রিপোর্ট সংখ্যা প্রকাশিত হয়েছে।
"টেক্সটাইল টুডে" ম্যাগাজিন 6¾"x9" আকারে প্রকাশিত হয়। ম্যাগাজিনের প্রথম পৃষ্ঠা সহজেই যাতে দৃষ্টি আকর্ষণ করে এবং পড়তে সুবিধা হয়, সেভাবে এটি তৈরি করা হয়। এই ম্যাগাজিন প্রধান বিক্রয়কেন্দ্র হল বাংলাদেশ এবং অনলাইনে বিশ্বের অন্যান্য দেশগুলোতে পঠনযোগ্য ইম্যাগাজিন প্রকাশিত হয়। ২০০৮ সালের জানুয়ারি মাসে প্রথম প্রকাশিত হয় ম্যাগাজিনটি। এবং বর্তমানে টেক্সটাইল বিষয়ক বাংলা ভাষার শীর্ষস্থানীয় মাসিক পত্রিকা হিসাবে বিবেচিত হয়।
টেক্সটাইল টুডের নিয়মিত আয়োজনে বস্ত্র, মিল কারখারা, টেক্সটাইল সম্পর্কিত পণ্য উৎপাদন, প্রযুক্তির খবর, জীবনী, সফল সাক্ষাৎকার, আমদানি-রপ্তানি, সাম্প্রতিক সংবাদ প্রভিতি ছাপা হয়। এছাড়াও ব্যবসা বাণিজ্য, ফ্যাশন, নতুন উদ্ভাবন, বস্ত্র সেক্টরে প্রযুক্তির উৎকর্ষ প্রভিতি সংবাদকে প্রাধান্য দিয়ে থাকে।
সংবাদ পরিবেশনের পাশাপাশি বিভিন্ন সামাজিক কর্মকাণ্ডেও টেক্সটাইল টুডে জড়িত আছে। এর মধ্যে রয়েছে এসিড সন্ত্রাস রোধ, মাদকবিরোধী আন্দোলনসহ নানা আয়োজন। পাশাপাশি কৃতি শিক্ষার্থী সংবর্ধনা। তরুণ বস্ত্র উদ্যোগতাদের নেতৃত্ব বিষয়ক কর্মশালা, মেধা অন্বেষণ প্রতিযোগিতা ইত্যাদি। 
তরুণ বস্ত্র প্রকৌশলী ও শিক্ষার্থীদের উৎসাহ জোগাতে টেক্সটাইল টুডে টেক্সটাইল ইয়ুথ লিডারশিপ সামিট এর আয়জন করে থাকে। বস্ত্র নিয়ে তরুণদের পরিকল্পনা, উদ্যোগ গ্রহনে আগ্রহী করতে কাজ করছে টেক্সটাইল টুডে। টেকসই উন্নয়ন, শ্রমিক নিরাপত্তা, অবকাঠামোগত উন্নয়ন, প্রোডাক্ট উদ্ভাবন, তরুণ উদ্যোক্তা তৈরিসহ দেশের টেক্সটাইল ইন্ডাস্ট্রির উন্নতি নিয়ে সকলকে উদ্বুদ্ধ করতে প্রতিবছর টেক্সটাইল ইয়ুথ লিডারশিপ সামিট আয়োজন করা হয় ।
টেক্সটাইল টুডে বস্ত্র বিষয়ে মেধার বিকাশ ঘটাতে এবং সকলকে বস্ত্র বিষয়ে আগ্রহী এবং সচেতন করে গড়ে তুলতে টেক্সটাইল মেধা অন্বেষণ প্রতিযোগিতার আয়োজন করে। মেধা অন্বেষণের প্রতিযোগিতাটি "টেক্সটাইল ট্যালেন্ট হান্ট" নামে সারা দেশে বস্ত্র বিষয়ে মেধার সন্ধান করে টেক্সটাইল টুডে।
এছাড়াও টেক্সটাইল টুডে দেশে এবং দেশের বাইরে আন্তর্জাতিক অঙ্গনে বস্ত্র বিষয়ক বিভিন্ন সেমিনার এবং কানফারেন্স এর আয়োজন করে।
মসলিন মাসিক টেক্সটাইল টুডের একটি বাংলা ম্যাগাজিন। দেশের বস্ত্র শিল্পের প্রসার এবং মানুষকে বস্ত্র প্রকৌশলে বিজ্ঞান চর্চা বৃদ্ধির উদ্দেশ্যে মসলিন প্রথম প্রকাশিত হয় নভেম্বর ২০১২ এবং সর্বশেষ ফেব্রুয়ারি ২০১৫ মসলিন সাময়িকী বন্ধ ঘোষণা করা হয়।
যোগাসনের তালিকা
যোগ অভ্যাস করার জন্য যে ভঙ্গিমায় শরীরকে রাখলে শরীর স্থির থাকে অথচ কোনোরূপ কষ্টের কারণ ঘটে না, তাকে যোগাসন বা আসন বলে। সংক্ষেপে স্থির ও সুখজনকভাবে অবস্থান করার নামই আসন।
পাতঞ্জল যোগদর্শনে বিবৃত অষ্টাঙ্গযোগে আসনের স্থান তৃতীয় এবং গোরক্ষনাথাদি দ্বারা প্রবর্তিত ষড়ঙ্গযোগে প্রথম। চিত্তের স্থিরতা, শরীর এবং তার অঙ্গসমূহের দৃঢ়তা ও শারীরিক আরামপ্রদানের জন্য এই ক্রিয়ার বিধান আছে।
আহমেদ হেজাজি
আহমেদ এলসাঈদ আলী এলসাঈদ হেজাজি (; জন্ম: ২৫ জানুয়ারি ১৯৯১), আহমেদ হেজাজি নামেই অধিক পরিচিত, হলেন একজন মিশরীয় পেশাদার ফুটবলার, যিনি প্রিমিয়ার লীগ ক্লাব ওয়েস্ট ব্রমউইচ অ্যালবিয়ন এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
আল আহলি
মিশর
ব্যক্তিগত
আহমেদ ফাতহি
আহমেদ ফাতহি (; মাঝে মাঝে শুধু ফাতহি উচ্চারন করা হয়, জন্ম: ১০ নভেম্বর ১৯৮৪) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লীগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন। তিনি মাঝে মাঝে একজন মধ্যমাঠের খেলোয়াড় হিসেবেও খেলে থাকেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
তারেক হামেদ
তারেক হামেদ (; জন্ম: ২৪ অক্টোবর ১৯৮৮) হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক এবং মিশর জাতীয় দলের হয়ে একজন মধ্যমাঠের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
মারওয়ান মোহসেন
মারওয়ান মোহসেন ফাহমি তারওয়াত (; জন্ম: ২৬ ফেব্রুয়ারি ১৯৮৯) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লীগ ক্লাব আল আহলি এবং মিশর জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১১ সালের ৩রা সেপ্টেম্বর, সিয়েরা লিওনের বিরুদ্ধে এক ম্যাচে খেলার মাধ্যমে তিনি মিশর জাতীয় দলের হয়ে আন্তর্জাতিক পর্যায়ে অভিষেক করেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
কাহরাবা (ফুটবলার)
মাহমুদ আব্দেল-মোনিম (), কাহরাবা (বিদ্যুৎ) নামেই অধিক পরিচিত, (জন্ম: ১৩ এপ্রিল ১৯৯৪) হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক এবং মিশর জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
রোহিত পুরহিত
রোহিত পুরহিত (জন্মঃ ৮ই জুন ১৯৮৬) হলেন একজন ভারতীয় টেলিভিশন অভিনেতা এবং একজন প্রাক্তন মডেল। তাঁকে "জি টিভির সংস্কার লক্ষ্মী"তে সুরাজ পুরহিত-এর প্রধান ভূমিকা চরিত্রের জন্যই বেশি জানা যায়। তিনি রাজিয়া সুলতান নাম্মী মালিক আলতুনিয়া'রও প্রধান ভূমিকা নেভান। সম্প্রতি তাঁকে সনি এন্টারটেইনমেন্ট টেলিভিশন-এ ঐতিহাসিক ধারাবাহিক "পোরাস"-এ আলেকজান্ডার দ্য গ্রেট ("সিকান্দার") নাম ভূমিকা চরিত্রে দেখা যাচ্ছে।
তাঁকে "জি টিভির ধারাবাহিক নাটক সংস্কার লক্ষ্মী"তে সহ অভিনেত্রী ভীবা আনন্দ-এর সহিত কতিপয়বার প্রেম (ডেট) করতে দেখা যায় যদিও সিরিয়াল বন্ধ হয়ে গেলে জুটিটি ভেঙ্গে যায়। তারপর তিনি আর্জুন-এ দেখা যায় এবং নাটক চলাকালীন সময়ে সীনা বাজাজ-এর সহিত সম্পর্কে জড়ান।
আয়মান আশরাফ
আয়মান আশরাফ () (জন্ম: ৯ এপ্রিল ১৯৯১) হলেন একজন মিশরীয় পেশাদার ফুটবলার, যিনি মিশরীয় প্রিমিয়ার লীগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
মোহাম্মদ আবদেল শাফি
মোহাম্মদ আবদেল শাফি (; জন্ম: ১ জুলাই ১৯৮৫) হলেন একজন মিশরীয় পেশাদার ফুটবলার, যিনি সৌদি পেশাদার লীগ ক্লাব আল আহলি এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
রামাদান সবহি
রামাদান সবহি (; জন্ম: ২৩ জানুয়ারি ১৯৯৭) হলেন একজন মিশরীয় পেশাদার ফুটবলার, যিনি ইংরেজ ক্লাব স্টোক সিটি এবং মিশর জাতীয় দলের হয়ে একজন আক্রমণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
২০১৬ সালের ফেব্রুয়ারি মাসে, এক সাক্ষাৎকারে তিনি জানান যে, তিনি স্পেনীয় দল রিয়াল মাদ্রিদের একজন ভক্ত। তিনি তার জাতীয় দলের আরেক খেলোয়াড়, শেরিফ একরামির বোন হাবিবা একরামির সাথে বিবাহ বন্ধনে আবদ্ধ হয়েছেন।
মাহমুদ হামদি
মাহমুদ হামদি () এল-উইনশ নামেই অধিক পরিচিত (জন্ম: ১ জুন ১৯৯৫) হলেন একজন মিশরীয় পেশাদার ফুটবলার, যিনি মিশরীয় ক্লাব জামালেক এবং মিশর জাতীয় দলের হয়ে একজন রক্ষণভাগের খেলোয়াড় হিসেবে খেলেন।
২০১৮ সালের ৩০শে মে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত মিশরের ২৩ সদস্যের চূড়ান্ত দলে স্থান পান।
মেধা সম্পদ
মেধা সম্পদ, মেধা সম্পত্তি বা বৌদ্ধিক সম্পত্তি ( সংক্ষেপে IP) বলতে এক বিশেষ শ্রেণীর সম্পত্তিকে বোঝায় যা মূলত মানুষের বুদ্ধিবৃত্তিক সৃষ্টি। এগুলি মূলত অদৃশ্য ও ধরা-ছোয়াঁ যায় না। এগুলিকে সুরক্ষার জন্য মেধাস্বত্ব (গ্রন্থস্বত্ব), কৃতিস্বত্ব এবং ট্রেডমার্ক আইন প্রয়োগ করা হতে পারে। এছাড়া ব্যবসায়িক গোপনীয় বিষয়, বিজ্ঞাপনের অধিকার, নৈতিক অধিকার, অন্যায্য প্রতিযোগিতার বিরুদ্ধে অধিকার, ইত্যাদিও মেধা সম্পদের আলোচনায় পড়ে। শৈল্পিক সৃষ্টিকর্ম যেমন সঙ্গীত, সাহিত্য, আবিষ্কার, উদ্ভাবন, শব্দ, শব্দগুচ্ছ, প্রতীক, নকশা -- এ সবই মেধা সম্পদ হিসেবে সুরক্ষিত হতে পারে। কেবল ১৯শ শতকে এসেই "মেধা সম্পদ" ধারণাটি প্রচলিত হওয়া শুরু করে। ২০শ শতকের শেষে এসে বিশ্বের বেশির ভাগ দেশে এটি আইনগতভাবে স্বীকৃত হয়।
আপীল বিভাগ
আপীল বিভাগ হল বাংলাদেশের সর্বোচ্চ আদালত সুপ্রীম কোর্টের আপীল আদালত। আপীল বিভাগ হল প্রথম স্তরের আপীল আদালত, যা হাইকোর্ট বিভাগের চুড়ান্ত বিচারিক রায় পর্যালোচনা করার কর্তৃত্ব রাখে।
আপীল বিভাগ প্রধান বিচারপতির নেতৃত্বে চার জন বিচারক নিয়ে গঠিত। বর্তমান প্রধান বিচারপতি হলেন সৈয়দ মাহমুদ হোসেন।
আপীল বিভাগ বাংলাদেশের সর্বোচ্চ আদালত এবং ন্যায় বিচারের জন্য সর্বশেষ আবেদনের আদালত। এটি পূর্বে পাকিস্তানের সর্বোচ্চ আদালত ছিল, যা ১৯৪৭ সালে ভারত বিভাগের সময় গঠিত হয়েছিল।
সংবিধান অনুযায়ী:সংবিধান অনুযায়ী:
সংবিধান অনুযায়ী:
সংবিধান অনুযায়ী:
সংবিধান অনুযায়ী:
সূর্য নমস্কার
সূর্য নমস্কার (Sanskrit: सूर्यनमस्कार ; IAST: "Sūrya Namaskāra"), বা "সূর্য প্রণাম", হল একপ্রকার যোগ অনুশীলন যা কয়েকটি ক্রমশৃঙ্খলাপূর্ণ যোগাসনের সমন্বয়ে গঠিত। এর নামকরণটি সূর্যকে প্রতীকীভাবে আত্মা ও সকল জীবনের উৎস হিসাবে গণ্য করে গ্রহণ করা হয়েছে। নিয়মিত সূর্য নমস্কারে শরীর নীরোগ ও সুস্থ সতেজ থাকে। সম্পর্কিত শ্লোকটি হল:
"आदित्यस्य नमस्कारान् ये कुर्वन्ति दिने दिने।
आयुः प्रज्ञा बलं वीर्यं तेजस्तेषां च जायते॥"সূর্য নমস্কারের আসনগুলি নিচে পর্যায়ক্রমে বর্ণিত হল। ১২টি আসন ক্রমানুযায়ী প্রতিবারে অনুশীলন করা হয়ে থাকে।